**MAI SIMPLU-I SĂ CREZI**

*Andreionthepoetry*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mai simplu-i să crezi, mai greu să nu crezi.

O, nu e nevoie să crezi dacă vezi!

Dar dacă nu vezi, rămâne credinţa

Cea care-ţi salvează din negură fiinţa.

Credinţa-i lăsată de Domnul în dar,

Iar mulţi n-o primesc, de ea nu au habar…

N-o vor, parcă-i ciumă… Ce rău le-ar produce

Să creadă-n Înviere, să creadă în Cruce?!

Cadouri ne facem aici, pe Pământ,

Doar ce-i inutil, prea puţin din ce-i sfânt

Şi cel mai de preţ dar, ce n-are vreun cost,

Cu nesăbuinţă-l vedem fără rost…

De n-avem credinţă, de alte repere

Se-agaţă speranţele-n chingi efemere.

Ce complicaţi suntem! În sensul opus

‘Cercăm izbăvirea, nu către Iisus…

Iisus e răspunsul la orice probleme,

Dar noi vrem doar ştiinţa, cu-a’ ei teoreme.

Mai nou, chiar şi ştiinţa începe să creadă,

Căci nici ea departe nu poate să vadă.

Veniţi la credinţa-n al nostru Hristos -

Aici cât trăim, numai ea-i de folos!